উইকিলিকস
প্রতিষ্ঠানটি দাবী করছে যে, চীনা ভিন্নামতাবলম্বী বিশেষ করে সাংবাদিক, গণিতবিদ এবং প্রযুক্তিবিদ হিসেবে যারা যুক্তরাষ্ট্র, তাইওয়ান, ইউরোপ, অস্ট্রেলিয়া এবং দক্ষিণ আফ্রিকার বিভিন্ন সংস্থা ও সরকারি প্রতিষ্ঠানে কর্মরত ছিলেন তারাই মূলতঃ উইকিলিকস্ সমৃদ্ধিতে ভূমিকা রাখছেন। সংবাদপত্রের নিবন্ধ এবং দ্য নিউ ইয়র্কার ম্যাগাজিন (৭ জুন, ২০১০) জানায়, অস্ট্রেলীয় ইন্টারনেট ব্যবহারকারী হিসেবে জুলিয়ান এ্যাসেঞ্জ উইকিলিকস-এর পরিচালক।
মাক্স ভেবার
ম্যাক্সিমিলিয়ান কার্ল এমিল মাক্স ভেবার (ভুলক্রমে সচরাচর উচ্চারিত ম্যাক্স ওয়েবার) (২১ এপ্রিল ১৮৬৪ - ১৪ জুন ১৯২০) ঊনবিংশ শতাব্দীর দ্বিতীয়ার্ধের একজন বিশিষ্ট জার্মান সমাজবিজ্ঞানী, দার্শনিক ও রাষ্ট্রবিজ্ঞানী। তিনি সামাজিক তত্ত্ব, সামাজিক গবেষণা ও সর্বোপরি সমাজতত্ত্ব বিষয়টিকে ব্যাপকভাবে প্রভাবিত করেছেন। আধুনিক সমাজবিজ্ঞানের স্থপতি হিসেবে এমিল ডুর্খাইম ও কার্ল মার্ক্সের সাথে সাথে তার নামও গুরুত্বের সঙ্গে উচ্চারিত হয়। ব্যুরোক্রসি ধারণাটি প্রথম তিনিই সংজ্ঞায়িত করেন।